钦定古今图书集成/理学汇编/经籍典/第140卷 > 《汉韩婴诗外传四》 > 《荡三》
## 钦定古今图书集成/理学汇编/经籍典/第140卷 > 《汉韩婴诗外传四》 > 《荡三》

齐桓公出游，遇一丈夫，裒衣应步，带著桃殳。桓公怪
而问之曰：“是何名？何经所在？何篇所居？何以斥逐？何
以避余？”丈夫曰：“是名二桃，桃之为言亡也，夫日日慎
桃，何患之有？故亡国之社以戒诸侯，庶人之戒，在于
桃殳。”桓公说其言，与之共载。来年正月，庶人皆佩。《诗》
曰：“殷监不远。”